Beszámoló

ELTE TTK Doktorandusz Önkormányzat elnök

2014. október 15. – 2015. február 27.

Eseménynaptár:

Október 15. – Kari Tanács

Október 15. –TTK DÖK Alakuló Küldöttgyűlés

Október 17. –EDÖK Alakuló Küldöttgyűlés

November 11. – Első Interdoktoriális előadás

November 19. – Kari Tanács

December 2. – FFI Intézeti Tanács

December 9. - Második Interdoktoriális előadás

December 10. – Kari Tanács

Január 13. – Harmadik Interdoktoriális előadás

Január 21. – Kari Tanács

Január 23. – EDÖK Küldöttgyűlés

Február 18. – Kari Tanács

Február 27. - TTK DÖK Küldöttgyűlés

A sikeres képviselőválasztások után az ELTE TTK Doktorandusz Önkormányzata 2014. október 15-én tartotta alakuló ülését. Itt megválasztottak engem a kari önkormányzat elnökének. Megválasztottuk az EDÖK-be és a kari bizottságokba is a képviselőket.

Személy szerint részt vettem az összes Kari Tanácson (október 15., november 19., december 10., január 21., február 18.). Az EDÖK Küldöttgyűléseken előbb október 17-én megválasztottuk Bezsenyi Tamást az EDÖK elnökének, majd január 23-án főleg a szervezet költségvetésének kérdéskörével foglalkoztunk.

A félév legnagyobb eredményének a már négy alkalmat megélt Interdoktoriális előadássorozatot tartom, amivel talán sikerül egy kicsit jobb kari doktorandusz közösséget kialakítani, itt nem csak a különböző TTK-s doktoranduszoknak van lehetősége egymás kutatásába betekinteni, hanem a más Karokról jövők munkáját is megismerhetik.

Még néhány célt leírnék, amire sajnos nem maradt energiám, de szerintem fontos lenne előrelépést elérni a témákban:

* Intézeti Tanácsok doktorandusz képviseletének rendezett megteremtése
* Oktatói munka előmenetelbe történő beszámítása és a helyzet rendezése, ennek kialakításában véleményem szerint a doktorandusz önkormányzatnak is részt kell vennie
* Doktoranduszok által pályázható tudományos ösztöndíj helyzetének rendezése

Köszönöm szépen a mindenkinek a közös munkát, és további sok sikert:

Jancsó Tamás

ELTE TTK Doktorandusz Önkormányzat leköszönő elnök